Diari Oficial de la Generalitat Valenciana


Sumari del DOGV 436, del 02-10-1986 (1986/807275)

ACORD del 30 de juliol de 1986, de l'Hble. Sr. Conseller d'Obres Públiques, Urbanisme i Transports, pel qual s'aprova el Projecte de Revisió del Pla General d'Ordenació Urbana d'Elx.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   436

Data del DOGV
:   02-10-1986

Secció del DOGV
:   ALTRES DISPOSICIONS

Número del document
:   1986/807275


Data del document
:   30-07-1986

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord del 30 de juliol de 1986, de l'Hble. Sr. Conseller d'Obres Públiques, Urbanisme i Transports, pel qual s'aprova el Projecte de Revisió del Pla General d'Ordenació Urbana d'Elx.  
Vist l'expedient de Revisió del Pla General d'Ordenació Urbana d'Elx.   
Vist que l'Ajuntament aprovà inicialment el Projecte el 10 de maig de 1985 i darrere sengles períodes d'Informació Pública, ho va aprovar provisionalment el 30 de desembre de 1985.   
Vist que el projecte consta de Memòria, Normes Urbanístiques, Plans d'Informació i d'Ordenació, Estudi Econòmico-Financer i Programa d'Actuació.   
Vist que la documentació del Projecte apareix degudament diligenciada.   
Vist que els terrenys inclosos en el Pla Parcial «Llac d'Elx», l'Aprovació definitiva del qual està pendent de Revisió Jurisdiccional, hi queden classificats com a sol no urbanitzable de protecció especial.   
Atés que el Projecte conté les determinacions i els documents exigits als Plans Generals, en el articles 12 de la Llei del Sòl, i 18 i següents del Reglament de Planejament Urbanístic.   
Atés que està justificada la conveniència i oportunitat de la seua formulació.   
Atés que, donades les circumstàncies concurrents en l'àmbit del Pla Parcial «Llac d'Elx», seria recomanable reconsiderar la seua actual classificació de sol.   
Atés que en la tramitació de l'expedient s'ha observat el procediment establert en els articles 40 i 41 de la Llei del Sòl, i 125 i següents del Reglament de Planejament Urbanístic.   
Atés que és competència de l?Honorable Conseller d'Obres Públiques, Urbanisme i Transports, l'Aprovació definitiva, de conformitat amb allò disposat en els articles 35 de la Llei del Sòl i 135 del Reglament de Planejament en relació amb les Lleis Orgàniques 5/1982 d'1 de juliol, i 12/1982 de 10 d'agost, de l'Estatut d'Autonomia de la Comunitat Valenciana, respectivament, resolc aprovar definitivament el Projecte de Revisió del Pla General d'Ordenació Urbana d'Elx.   
Contra aquesta Resolució, que no esgota la via administrativa, cap interposar recurs de reposició davant aquest Conseller en el termini d'un mes, comptat a partir del dia següent al de la notificació d'aquesta, previ al Contencioso-Administratiu davant la Sala del Contencioso-Administratiu de l'Audiència Territorial de València, havent d'interposar-se aquest últim recurs en el termini de dos mesos des de la notificació de la resolució del recurs de reposició, si aquesta fora expressa, o en el termini d'un any des de la data d'interposició del susdit recurs de reposició, si no fora objecte de resolució; tot això sense perjudici de la interposició de qualsevol altre recurs que s'estime escaient.   
València, 2 de setembre de 1986.   
El Conseller d'Obres Públiques, Urbanisme i Transports,  
RAFAEL BLASCO I CASTANY